
Diaranson 26 April 2023 


Den nomber di Gobierno di Aruba y particularmente den nomber di pueblo di Aruba, 


Cada aña riba 27 di april, Reino Hulandes ta celebra e fecha 
natalicio di Su Mahestad Rey Willem Alexander. Diahuebs 27 
di april, Rey Willem Alexander ta cumpli 56 aña. 


Pa tur e paisnan cu ta forma parti di Reino Hulandes, e fecha 
aki ta hopi importante y ta conmemora e fecha aki na grandi cu 
diferente actividadnan y weganan popular. 


Rey Willem Alexander, mescos cu su mama Prinses Beatrix, 
tin un luga special den su curason pa e islanan Hulandes den 


Caribe. Na fin di januari di e aña aki. Rey Willem Alexander 
hunto cu Reina Maxima y Prinses Amalia tawata na Aruba y a 
sinti tambe cu tin un stimacion y aprecio grandi pa Famia Real 
na Aruba. 


Prome Minister Evelyn Wever-Croes, den nomber di Gobierno 
di Aruba y particularmente den nomber di pueblo di Aruba, ta 
felicita Su Mahestad Rey Willem Alexander y ta dese'e bida 
largo, cu hopi salud y bendicion. Y cu Rey Willem Alexander 
pasa un dia excelente hunto cu su su sernan mas stima. 

Prome Minister Evelyn Wever-Croes 
Gobierno di Aruba a cende luz blauw na Bestuurskantoor 
EN CONEXION CU DIA INTERNACIONAL DI 
CONSIENTISACION DI ALIENACION PARENTAL 


April ta e luna di di consientisacion di prevencion di abuso 
infantil y dia 25 di april specificamente ta Dia Internacional 
di Consientisacion di Alienacion Parental. Riba e fecha 
importante aki y pa mustra solidaridad pa cu derecho di 
nos muchanan, Bestuurskantoor hunto cu Kids Rights 
Empowerment a cende lus blauw simbolico pa asina 
conisentisa comunidad riba e tema aki. 


Pa e ocacion special aki, Prome Minister Evelyn Wever- 
Croes, a expresa e importancia cu cada mayor tin den e bida 
di nan yiunan. Den bida hopi biaha relacionnan no ta dura 
pa semper y parehanan ta bay di otro cu e consecuencia cu 
pa via di rabia un di e mayornan ta wordo restringi pa wak 
su yiu. Pa e motibo aki, e dia aki ta asina importante, pa 
conscientisa comunidad en general riba e importancia cu 
cada mayor tin den bida di e mucha. 


“Cu awe nos ta para aki pa cende un luz blauw cu ta simbolo 
di prevencion di abuso di mucha ta un indicacion cu nos 
den nos comunidad ta consciente y ta reconoce cu abuso di 
mucha ta tuma luga. E hecho simbolico aki ta mustra cu nos 
ta para firme den nos conviccion cu cueste loke cueste nos 
mester proteha nos muchanan contra esaki. E ta un muestra 
cu nos ta realisa cu abuso di mucha ta destrui un mucha di 


forma ireparable y ta produci personanan cu hopi biaha por 
tin dificultad pa adapta y acepta reglanan cu sociedad ta 
pone riba nan como adulto hoben y como adulto. 


For di e luga aki mi kier haci un apelacion pa laga cada un di 
nos proteha e sernan precioso aki cu mester di tur nos amor, 
cariño y sosten pa crece como sernan liber pa asina nan por 
desaroya nan capacidadnan sin ningun tipo di carga mental 
o sicologico, ni trauma causa den nan infancia. 


Na tur e personanan o instancia cu ta dedica nan mes pa 
haci e trabao aki lo mi kier expresa mi palabranan di gratitud 
pa nan trabao balioso. 

Por fabor sigui haci e tremendo labor di amor aki. Mañan 
boso lo wordo recompensa cu e realisacion cu boso tabata 
autor di cu un mucha a crece y bira un ser productivo y exitoso 
pasobra boso tabata sa di saca un man na e momentonan 
mas crucial pa yuda e mucha aki”, Prome Minister Evelyn 
Wever-Croes a expresa. 


Prome Minister ta gracidi señora Janine Wever di Kids Rights 
Empowerment cu a yuda organisa e evento aki pa ilumina 
Bestuurskantoor cu luz blauw como simbolo pa conscientisa 
comunidad henter riba e tema di Alienacion Parental. 

Diaranson 26 di April, un dia prome cu cumpleaños di Su 
Mahestad Rey Willem Alexander, 10 ciudadano ehemplar dinos 
pais a ricibi e Condecoracion Real di Rey Willem Alexander for 
di man di SE Gobernador di Aruba, Señor Alfonso Boekhoudt. 
3 ciudadano a wordo condecora como “Ridder in de Orde 
van Oranje-Nassau’ y 7 ciudadano a wordo condecora como 
‘Ridder in de Orde van Oranje-Nassau’. E ‘Lintjesregen’ a tuma 
luga na Cas Ceremonial di Gobernador. 


Especial tambe ta cu Rey Willem Alexander ta celebra su 
di 10 aña como Rey di Reino Hulandes y na Aruba tin 10 
concecorado pa e trabounan boluntario y extraordinario, cu 
durante e añanan largo, nan ta desplega den nos comunidad 
pa bienestar di Aruba y su hendenan cu dedicacion y pasion. E 
Condecoracion Real aki no solamente ta un muestra di gratitud 
sino tambe un fuente di inspiracion. 


Pa un ciudadano bin na remarke pa un Condecoracion Real, 
aparte di su trabou diario pa un salario, e ciudadano mester haci 
trabounan boluntario sin ricibi pago. Y mester tin hopi aña ta 
dedica na comunidad entre otro den deporte, scouting, cultura, 
aspectonan religioso, trabounan social caricativo y mas. Hopi 
hende na Aruba ta dedica nan mes na trabounan bolutario 
den e areanan aki y por bin na remarke pa un Condecoracion 
Real. 


* señor Carlos Juan Benicio Albertus 
e señor Goswino Adolfo Oduber 
* señor Frank Albert Williams 


* señora Diana Margarita Flanders 

* señor Emile André Ignatius Herdé 

e señora Martiline Louise Hodge-Henry 

* señor Giantonio Angelo Muller 

* señora Angelique Liseth Perez-Kelly 

* señora Nataly Maria Simmons-Thompson 
* señora Mathilda Juanita Wijnaar 


Pronto inscripcionnan lo habri pa ciudadanonan propone 
ciudadanonan extraordinario cu boluntariamente ta dedica nan 
tempo pa mehora bida di otronan na Aruba, pa asina algun di 
e ciudadanonan aki, por tin e dicha pa ricibi e Condecoracion 
Real otro aña. 


“Pabien na tur 10 ciudadano cu a ricibi un Decoracion Real 
awe y cu Dios bendiciona cada un di boso cu forsa pa sigui 
dedica boso tempo boluntariamente cu pasion na nos pais. 

Prome Minister 
Evelyn Wever - Croes: 


Diaranson dia 26 di april, a tuma luga e “HIAS 
Gender-Based Violence Diagnosis Launch and 
Panel Discussion”. HIAS te e organisacion cu ta 
asisti Nacionnan Uni aki na Aruba den cuadro di 
refugiadonan, y nan a presenta estudio cu nan a haci 
riba e tema di violencia basa riba genero. Prome 
Minister Evelyn Wever - Croes a hiba palabra na e 
ocasion yamando tur profesional di diferente sector 
bon bini, specialmente sr. Ignazi Calbo kende ta ‘HIAS 
Deputy Regional Director' pa Aruba. Tambe a gradici 
Sr. Francesco Volpi, HIAS Country Director Caribbean 
pa e oportunidad di hiba palabra na e evento aki. 

Na 2022, e comite cu miembronan representando sector 
gubernamental, sector no gubernamental y academia, a 
adopta e prome National Gender Policy pa Aruba. UNWOMEN 
a forma parti fundamental den desaroyo di e maneho, y hunto 
ku UNFPA y otro organisacionnan di Nacionnan Uni, Cedehm 
ta trahando pa reforsa e National Gender Machinery' y impulsa 
e agenda di igualdad di genero. 


E National Gender Policy ta ricibi apoyo completo di Gabinete 
Wever - Croes, organisacionnan di hende muhe, y stakeholers 
importante den e area social. 


“Igualdad di genero y empoderamento di hende muhe den 
situacionnan vulnerabel ta topiconan cu ta cerca di mi curason. 
Como Prome Minister, mi ta un sostenedor ferviente di igualdad 
di genero y mi ta kere cu mas nos ta avansa den igualdad di 
genero, mas cerca nos ta di un sociedad unda GBV (relacion 
di genero) ta wordo adresa cu enfoke preventivo”, Prome 
Minister a expresa. 


Manera ta e caso na tur parti di mundo incluyendo Aruba, 
GBV ta afecta tur hende, tur genero, hobennan i bieu, local 
y migrante, sin importa nan status legal. Sinembargo, e ta 
afecta hende muhe mas hopi. Ademas, ciendo indocumenta, 
specialmente hende muhe y mucha muhe, por trece un otro 
capa di complehidad den un situacion difícil. 


Den cuadro di compromiso di Gobierno pa no laga ningun 
hende atras, y pa cumpli cu varios tratado, incluyendo e 


der 

derecho di mucha, tur mucha indocumenta ta permiti drenta 
den sistema di educacion na Aruba. Asina nan ta participa 
automaticamente den e programa nacional di vacunacion di 
hubentud cu ta sigura cu nan ta cumpli cu necesidadnan di 
educacion y salud. 


Premier Wever - Croes a sigui bisa cu ta contento pa anunica cu 
continuando cu e implementacion di e National Gender Policy, 
un grupo dedica cu ta consisti di profesionalnan di Cedehm, 
HIAS, UNHCR y Departamento di Mucha y Hubentud, ta lansa 
un serie di entrenamento, tayer y campaña di conscientisacion 
pa adresa specificamente e problema di GBV cuminsando na 
juni 2023 y continuanto te na 2024. E accionnan aki ta dirigi 
na atende y combati normanan di genero cu por ta dañino, 
haciendo uzo di un acercamento ‘inter sectoral’, cu e meta pa 
influencia positivamente tur residente riba e tema di normanan 
di genero pa un sociedad mas igual. 


Pa conclui, Prome Minister Wever - Croes a expresa cu 
Gobierno, a traves di e departamentonan relevante, lo haci tur 
esfuerso pa alinea e recomendacionnan cu direccion strategico, 
pa asina sigura cu e proceso di implementacion ta structural y 
efectivo, manteniendo e obhetivo primario na mente. 


“Mi ta gradici HIAS y su ekipo di profesional pa nan cooperacion 
y colaboracion continuo, for di nan yegada na Aruba na 2019. 
HIAS su sosten na e comunidad vulnerabel, cu semper a inclui 
residentenan local tambe, ta hopi aprecia', Prome Minister a 
finalisa. 

Diamars Minister di Turismo y Salud Publico sr. Dangui Oduber 
aricibie cuenta anual 2022 for di Aruba Tourism Authority (ATA). 
Esaki a wordo entrega por medio di nan CEO sra. Ronella Croes 
conhuntamente cu e hunta di supervision. Minister Oduber a 
menciona cu e ta satisfecho cu e resultado y prestacion di ATA 
den ana 2022. Danki pa cumpli cu prociduranan legal y entrega 
e cuenta anual den e tempo stipula pa ley. 


Minister Oduber a sigui bisa cu aña 2022 tabata un aña hopi 
fuerte pa Aruba su turismo. Aruba a conoce un recuperacion di 
su turismo di casi 100% porciento di su turismo stayover den 
comparacion cu aña 2019. 


Por a nota esaki den e cantidad di tiristanan stayover cu ta 

bishita nos isla, tambe por a nota esaki den e prestacion di 
e hotelnan, manera na e average daily rate y tambe den e 
RevPar cu twt mas halto den nan historia. 


Aña 2022 tabata un aña excelente pa turismo y esaki bo por 
wak e bek den e entradanan di Gobierno door di e cresemento 
economico y den e tourism receipt publica pa Banco Central. 
E tourism receipt ta un indicador hopi importante cu ta midi e 
calidad di turistanan cu ta yega Aruba. 


Den aña 2022 maske cu a ricibi menos turista stayover cu na 
aña 2019, tog e tourism receipt a crese cu 118% na casi 4 
biyon florin (e cantidad di placa cu turistanan ta laga atras den 
bo economia). 

Esaki ta sigur un tremendo resultado di ATA 
cu gobierno di Aruba tambe ta haya un pida di 
e bolo. E plan di mercadeo di ATA ta dunando 
un excelente resultado. E campaña nobo di 
mercadeo ta titula “The Aruba Effect” y ta enfoca 
pa e turista no bin Aruba solamente pa nos clima 
y pa nos playanan pero pa un experiencia total. 
Uzando tur e atraccionnan nobo y inversionnan cu 
a keda haci pa mehora producto Aruba conforme 
e maneho di Ministerio di Turismo. 


Minister Oduber a indica su maneho di turismo ta 
dirigi na trece turismo di calidad, e turista afluente 
cu tin un entrada di mas di 150 mil dollar pa aña. 
Ta sigui enfoca den diversificacion di nos turismo. 
Keda haci inversionnan continuo den producto 
Aruba. Keda enfoca den e strategianan nobo di 
mercadeo pa asina nos keda mas competitivo. 


E mandatatio por mira bek riba un aña 2022 
sumamente exitoso ATA. Minister Oduber ta 
gradici e management di ATA pa e bunita resultado 
aki. Tambe ta felicita e hunta di supervision di ATA 
pa e bon cooperacion y supervision cu nan ta haci 
pa asina e fondonan di ATA wordo maneha na un 
mihor forma. Sigur palabranan di gratititud grandi 
pa tur departamento di gobierno pa esfuerzonan 
pa atende turistanan y tambe tur esnan cu ta 
labora tur dia den e industria aki. Nos hendenan 
ta e asset di mas grandi cu nos tin! 


Ta existi un bon sinergia entre ATA y 
Ministerio di Turismo, pa asina ATA ehecuta 

e maneho di Ministerio di Turismo conforme 
e ley di ATA. 

Danki na e bon cooperacion aki Aruba tin 
un aña grandi na 2022 y cu hopi antisipacion 
pa aña 2023 cu ya den e prome cuartal ta 
superando cifranan di aña 2023. 


Recientemente Minister Geoffrey Wever, conhuntamente cu 
arkitecto Raffy Kock, Sr. Marlon Croes y Sr. Francis Gomez di 
DOW, a sinta cu San Nicolas Business Association (SNBA), 
propretario di Kutlture Cafe, y tambe di ArtisA Art Gallery pa 
presenta e diferente iniciativanan cu ta den preparacion pa 
ehecucion den 2023 y 2024. Durante di e sesion di informacion 
aki arkitecto Sr. Raffy Kock, encarga cu e diseñonan pa e 
prome fase, a presenta e area di enfoke den centro di San 
Nicolas cu lo ricibi inversion den e periodo nos dilanti. 


Durante e sesion di informacion aki esnan presente a haya e 
oportunidad pa duna nan input y feedback ariba e idea nan 


Diaranson 26 April 2023 


MINISTER 


presenta cu lo mester conduci na un plan concreto y sosteni 
pa comercio den centro di San Nicolas. 


San Nicolas Business Asocciation(SNBA) y comerciantenan 
presente a expresa cu e inversionnan cu gobierno kier haci 
den centro di San Nicolas ta bon bini. E area cu gobierno a 
indica di kier inverti den den dje - cual ta e area rond di plaza 
lolita cu ta conecta e caminda di B. v/d Veen Zeppenfeldstraat 
pabou y e mainstreet pariba - ta carga aprobacion. SNBA a 
remarca si cu den pasado a haci inversionnan cuantioso den 
e area pero esaki no a conduci na e resultadonan desea; esta 
mas bida den centro di ciudad di San Nicolas. 

Minister Geoffrey Wever a 
expresa di ta consciente cu 
e fondonan ta limita pero cu 
esaki no mester stop nos di 
cuminsa. E proceso pa yega 
na resultadonan concreto 
manera esnan cu ta tumando 
lugar pa den centro di 
Oranjestad ta uno largo, pero 
necesario. 


Trece confiansa entre 
inversionistanan y 
consumidornan den centro 
di ciudad di San Nicolas ta 
e meta principal di Minister 
Geoffrey Wever. SNBA 
a expresa di kier enfoca 
riba impulsa e comercio di 
mainstreet, vooral e parti mas 
pariba, y a presenta algun di 
nan ideanan cu nan tin pa 
e area aki. SNBA no ta wak 
solamente ebeyecimento, 
pero tambe e control social 
como uno hopi importante 
pa por logra e meta di 
revitalisa centro di San 
Nicolas, Presidente di SNBA 
a subraya. 


Comerciantenan di 
mainstreet banda pabou di 
San Nicolas ultimo tempo 
a midi un subida drastico 
di bishitante, specialmente |: 
di turista, y ta sumamente |/ = | 
contento cu esey. Nan a ks 
sigui bisa cu turista nan ta 
buscando un experiencia 
unico y autentico, cual nan ta 
ofrece. 


Segun Sr. Nicolas Gordon, 
propretario di Kulture Cafe, no 
tin suficiente establecimento 
di F&B na e momento aki 
den e “mainstreet pabou” 
pa acapara e fluho di 
bishitantenan. E animo nan ta 
halto y segun Sr. Tito Bolivar, 
Aruba Art Fair por sigui 
expande y lo por tuma luga 
den e area rond di plaza Lolita 
den futuro si algun condicion 
necesario wordo logra. Aspecto di seguridad y accesibilidad 
na espacio di parkeer den nan area ta puntonan importante. 


Minister Wever a tuma nota di e puntonan aki y a informa cu su 
intencion ta pa inverti no solamente den embeyecimento, pero 
tambe subi e funcionabilidad di e area. “Un area atractivo den 
e sentido di entretenimento continuo cu lo mester crea e fluho 
necesario di bishitante pa por sostene actividad comercial 


henter aña den centro di San Nicolas” Minister Wever a finalisa 
bisando. 


Den algun siman lo presenta e diseño di e proyecto pre- 
liminario na tur cu tabata presente durante e ultimo sesion di 
informacion pa despues di e final input di e stakeholders, por 
finalisa e diseño di e proyecto y por inicia e proceso di destaho 
publico y ehecucion di e projecto. 

Awe Minister Geoffrey Wever a firma e Landsbesluit (Decreto 
Gubernamental) a base di cual e prome parti di e ley di Aruba 
Fair Trade Authority (AFTA) ta drenta na vigor. Pa varios 
luna Minister Wever y e team di implementacion ta bezig cu 
e trabounan preparatorio pa Aruba Fair Trade Authority por 
cuminsa opera 1 di september 2023. 


E proyecto aki ta wordo financia cu fondo Hulandes y cu 
fondo di Aruba. Como parti di e ayudo Hulanda a pone un 
experto riba e tereno di mededingingsrecht disponibel pa 
yuda Aruba implementa e Aruba Fair Trade Authority. E ultimo 
lunanan e team di implementacion ta bezig ta prepara website, 
oficina, proceduranan, HR beleid, AO/IC, profielschetsen pa 
miembronan di e Raad van Bestuur, etc. 


Tur cos ta cla pa cuminsa e proceso di solicitacion di e 
miembronan di Raad van Bestuur. Minister Wever a institui un 
comision consistiendo di entre otro e profesional Hulandes cu 
a bin yuda Aruba, Presidente di Corte Commun, Sr. Maurits de 


Kort, y un represenante di e compania di HR cu ta asisti cu e 
proceso di solicitacion. Pa e proceso di solicitacion por start 
oficialmente e Landbesluit cu Minister Wever a firma awe ta 
necesario. E proceso di solicitation lo ta uno transparente y cu 
mester conduci na e miho candidatonan. 


Minister Wever lo nombra e miembronan di e Raad van Bestuur 
basa riba e conseho di e comision di solicitation y despues e 
Raad van Bestuur lo continua cu e proceso di solicitacion di e 
personal di Aruba Fair Trade Authority. 


“Nos ta trahando duro pa Aruba Fair Trade Authority cuminsa 

su operacion 1 di september 2023. Aruba Fair Trade Authority 
lo mehora competencia entre companianan na Aruba, cu lo 
tin como consequencia cu tin mihor prijs y mihor calidad di 
producto y servicio. E ta un trabou grandi y importante cu nos 
ta haciendo y mi ta kere cu Aruba Fair Trade Authority ta bai 
tin un impacto sumamente positivo riba nos economia”, segun 
Minister Wever. 

MINISTERIO DI HUSTICIA Y 
ASUNTONAN SOCIAL 

TA PROLONGA LEASE 

CU GARAGE CENTRAAL 


Manera ta conoci, a sali den cierto medionan di comunicacion, 
rumornan falso cu Gobierno di Aruba lo ta mal gasta placa di 
pueblo pa cumpra auto nobo, sinembargo, ta na su luga pa 
aclarea, cu esaki no ta e caso. 


LAND ARUBA NO TA CUMPRA AUTO NOBO 


Mirando cu Land Aruba no por a sigui huur e auto actual di 
Garage Centraal door cu e lease a yega su fin, a prolonga e 
lease cu Garage Centraal y awe e auto a wordo cambia. 

Ta na su luga pa aclarea cu e auto aki NO a wordo cumpra. Ta 
un auto cu ta wordo geleased na mesun prijs aworaki a wordo 
cambia door di Garage Centraal. Ta un continuacion di lease 
bou mesun condicionnan na Garage Centraal. 


Di e forma aki, nos di Ministerio di Husticia y Asuntonan Social 
ta spera di por a aclarea esaki, prome cu sali cumas rumornan 
falso di parti di oposicion y cierto medionan di comunicacion. 


Nos Ministerio tin solamente un auto pa ful e bureau. Caminda 
Gabinete Anterior pa e mesun Ministerio tawata tin por lo 
menos tres auto. 


då Ministerio di Husticia 
y y Asuntonan Social 

Deporte ta fraternisa. 


Diasabra anochi, den e ballroom di Hyatt Place Aruba Airport 
a tuma luga un bunita ceremonia di clausura di Weganan 
Interinsular 2023. E scolnan di Aruba, Boneiro y Curacao ta 
satisfecho y orguyoso cu e Weganan Interinsular a reinicia bek 
despues di 7 aña. 


Durante e anochi, mandatarionan di Aruba, Boneiro y Curaçao 
a elogia e curashi y iniciativa cu atuma pa reanuda e hermandad 


deportivo escolar entre nos muchanan di scol. Hunto por logra 
cosnan grandi den tur area y deporte sigur deporte ta un di 
nan. 


Despues a sigui pa entregamento di trofeo na e scol ganado di 
Weganan Interinsular 2023, cual ta Colegio Sagrado Curason. 
Maria School a ricibi su trofeo di subcampeon di e campeonato 
escolar. Na di tres (3) luga a keda Sint Joris School di Curacao 
y na di cuater (4) luga Colegio Rayo di Solo di Boneiro. T 


abatin un premio special den e disciplina di volleyball, esta e 
“Most Valuable Player” (MVP), e hungado mas valioso, esaki a 
bay pa Brandon de Leca. 

Brandon durante e dos dianan di competencia a sa di demostra 
su habilidadnan den e deporte volleyball, cual tabata e empuhe 
grandi cu su ekipo di Colegio Sagrado Curason tin un titulo 
mas di campeon volleyball, e biaha aki campeon di Wegana 
Interinsular 2023. 

Continuacion BUNITA CLAUSURA DI WEGANAN... 


Ministerio di Ensefianso y DI 


À e 


Instituto Biba Saludabel 


Ahaci entrega di trofeo na Colegio Arubano cu a titula campeon Finalmente, a clausura Weganan Interinsular cu un show 
den futbol mucha muhe di Weganan Interinsular 2023. Colegio carnavalesco di grupo di baile Mini y Baby NTG bou guia di 
Nigel Matthew a keda como subcampeon. Na di tres (3) luga a Sra. Marisol Peña y riba ritmo di TBS Brassband pa deleita nos 
keda Scholengemeenschap Bonaire y di cuater (4) luga M.M. bishitantenan cu nos celebracion cultural mas grandi. 
Rómmerschool di Curacao. Den e 
disciplina di futbol tambe a scoge un 
“Most Valuable Player” (MVP) cu a 
bay pa Loredana Nepi cu a hunga tur 
e weganan di competencia y tabata 
un piesa clave pa e ekipo di Colegio 
Arubano cu a titula campeon di 
futbol di Weganan Interinsular 2023. 
Loredana tambe ta forma parti di e 
seleccion Arubano di futbol U-14. 


Minister Endy Croes a gradici Minister 
di Enseñansa, Ciencia, Cultura y 
Deporte di Curacao, Sr. Sithree van 
Heydoorn, Diputado di Infrastructura 
y Deporte di Boneiro, Sr. James 
Kroon pa nan dedicacion y esfuerso 
pa rebiba Weganan Interinsular. 


Den nomber di Gobierno di Aruba, 
Minister Endy Croes a haci entrega 
di un reconocemento na ambos 
mandatario. Minister di Deporte a 
gradici IBISA di Aruba, INDEBON 
di Boneiro y FFDK di Curaçao cu a 
prepara e Weganan Interinsular den 
seis diferente disciplina. 


Tambe, Minister Endy Croes ta gradici | 
tur alumno, docente, coach, mayor y - ig WEN 

tur cu a haci Weganan Interinsular sa ihe da de 
2023 posibel y uno sumamente 
exitoso. 

Den Haag - Studiementor di Arubahuis Lourdes Bramble- 
Tromp a ricibi awe 26 di april un dia prome cu Dia di Rey un 
condecoracion real. Na stadhuis di Alkmaar burgemeester Anja 
Schouten a otorga Lourdes e “lintje” di “Ridder in de Orde van 
Oranje Nassau” den presencia di su esposo Alfred Bramble, su 
dos yuinan y nan pareha. Den De Grote Sint-Laurenskerk na 
Alkmaar a tuma lugar un recepcion pa e condecoradonan y nan 
famia y amigonan. Na e ocacion aki Minister Plenipotenciario 
mr. Ady Thijsen a felicita Lourdes cu e reconocemento aki. 


Lourdes ta studiementor di Arubahuis pa e region di Amsterdam, 
Diemen, Haarlem y Alkmaar. Tambe e ta duna guia na 
studiantenan na Zwolle, Deventer y Enschede. Un total di 11 
studiante a motiva e peticion pa un condecoracion pa Lourdes 
unda nan tur tabata tin hopi aprecio pa e sosten cu Lourdes 
a duna nan, tanto prome cu nan a bin studia, como durante 
di nan estudio. Tambe e studiantenan ta bisa cu Lourdes tin 
masha hopi comprension, tur ora e ta disponibel pa yuda cu 
conseho y tip con pa resolve bo problemanan. 


Lourdes pa aña a traha den e sector social na Alkmaar y 
Hoofddorp. Banda di su trabao, semper su porta ta habri pa 
brinda ayudo na personan den nesesidad. Segun Lourdes 
esaki ta loke cu ela lanta cune na Aruba. Lourdes: 'Na Aruba 
semper nos cas tabata habri pa duna ayudo na personan cu 


E potretnan ta cortesia di Arubahuis 


tin mester, tanto adulto, pero principalmente mucha. Na otro 
banda mi tanta Louisa tabata un señora cu un bon curason. E 
sentimiento pa yuda hende, mi a lanta cune. Semper yuda sin 
pidi reconocimento,' asina Lourdes a bisa. 

Lourdes den su tempo liber tambe a duna un aporte grandi na 
cultura di Aruba, principalmente cu grupo di baile y grupo di 
Carnaval. 


Minister Plenipotenciario mr. Ady Thijsen a bisa Lourdes 
Bramble-Tromp cu Aruba ta orguyoso cu e condecoracion aki 
pa su persona y su logronan como studiementor y riba tereno 
social y cultural. 

Gobierno di Aruba 


Desaroyo y progreso di un pais ta mas 
sostinibel, fuerte y lihe ora cu cada 
ciudadano di e pais uni den esfuersonan 
y contribui cu positivismo na e vision 
pa logra cosnan grandi pa futuro. 


2023 


ANA DI UNION Y POSITIVISMO! 


